ตลาดหุ้นเอเชียสดใส ขานรับ “ทรัมป์” ส่งสัญญาณลงนามข้อตกลงการค้าจีนก่อนประชุมเอเปคกลาง พ.ย.
ตลาดหุ้นเอเชียสดใส ขานรับ "ทรัมป์" ส่งสัญญาณลงนามข้อตกลงการค้าจีนก่อนประชุมเอเปคกลาง พ.ย.
ตลาดหุ้นเอเชียสดใส ขานรับ "ทรัมป์" ส่งสัญญาณลงนามข้อตกลงการค้าจีนก่อนประชุมเอเปคกลาง พ.ย.
29 ต.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังจากที่ประธานาธิบดีโดนัลด์ ทรัมป์ ส่งสัญญาณว่าจะลงนามข้อตกลงการค้าเฟสแรกกับจีนก่อนการประชุมกลุ่มความร่วมมือทางเศรษฐกิจเอเชีย-แปซิฟิก (เอเปค)
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 22,950.79 จุด เพิ่มขึ้น 83.52 จุด, +0.37%
ดัชนี SSE Composite ตลาดหุ้นจีนเปิดวันนี้ที่ 2,979.04 จุด ลดลง 1.01 จุด, -0.03%
ดัชนี HSI ตลาดหุ้นฮ่องกงเปิดวันนี้ที่ 27,027.56 จุด เพิ่มขึ้น 136.30 จุด, +0.51%
ดัชนี TAIEX ตลาดหุ้นไต้หวันเปิดวันนี้ที่ 11,347.39 จุด เพิ่มขึ้น 32.37 จุด, +0.29%
ดัชนี KOSPI ตลาดหุ้นเกาหลีใต้เปิดวันนี้ที่ 2,103.92 จุด เพิ่มขึ้น 10.32 จุด, +0.49%
ดัชนี FTSE STI ตลาดหุ้นสิงคโปร์เปิดวันนี้ที่ 3,211.23 จุด เพิ่มขึ้น 25.70 จุด, +0.81%
ดัชนี FBMKLCI ตลาดหุ้นมาเลเซียเปิดวันนี้ที่ 1,573.16 จุด เพิ่มขึ้น 3.16 จุด, +0.20%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,947.56 จุด เพิ่มขึ้น 1.03 จุด, +0.01%
ทั้งนี้ ปธน.ทรัมป์กล่าวเมื่อวานนี้ว่า เขาจะลงนามในข้อตกลงการค้าเฟสแรกกับจีนก่อนการประชุมเอเปค ซึ่งจะจัดขึ้นที่ประเทศชิลีในวันที่ 16-17 พ.ย. โดยตามกำหนดเดิมนั้น เขาและปธน.สี จิ้นผิงจะลงนามในข้อตกลงการค้าเฟสแรกในการประชุมดังกล่าว
อย่างไรก็ตาม ความเคลื่อนไหวของ ปธน.ทรัมป์ นับเป็นการส่งสัญญาณว่า สหรัฐและจีนใกล้จะได้ข้อสรุปที่อาจนำไปสู่การลงนามในข้อตกลงการค้า หลังจากข้อพิพาทการค้าระหว่างสองประเทศได้สร้างความวิตกกังวลต่อตลาดการเงินทั่วโลกในช่วงที่ผ่านมา
นอกจากนี้ ตลาดยังได้รับปัจจัยหนุนจากการคาดการณ์ที่ว่า ธนาคารกลางสหรัฐ (เฟด) จะปรับลดอัตราดอกเบี้ยลงอีก 0.25% ในการประชุมนโยบายการเงินในวันที่ 29-30 ต.ค. โดยล่าสุด FedWatch Tool ของ CME Group บ่งชี้ว่า นักลงทุนคาดการณ์ว่า มีโอกาส 94.1% ที่เฟดจะปรับลดอัตราดอกเบี้ย 0.25% ในการประชุมนโยบายการเงินในเดือนนี้